Diari Oficial de la Generalitat Valenciana


Sumari del DOGV 3998, del 14-05-2001 (2001/4494)

Informació pública de l'avís de terminis de presentació de pliques i alternatives per a ampliar la zona urbanitzable industrial a Villena.
------------------------------------------------------------------------------------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4494


Organisme emissor
:   Sat 4470 Ciscar

Tipus de document
:   Anunci

Informació pública de l'avís de terminis de presentació de pliques i alternatives per a ampliar la zona urbanitzable industrial a Villena. [2001/Q4494]
  
La CMZ 0073 Ciscar ha elaborat una alternativa tècnica del programa d'actuació integrada del sòl urbanitzable programat industrial, Ampliació Forte, a la partida La Bulilla, del municipi de Villena (Alacant).
  
L'alternativa tècnica proposada comprén:
  
1. Pla parcial del sector.
  
2. Cèdula d'urbanització expedida per la Conselleria d'Obres Públiques, Urbanisme i Transports CU-2000/0949.
  
3. Avantprojecte d'urbanització.
  
En aplicació del que s'estableix en l'article 48.1.c, en relació amb l'article 46.3, ambdós de la Llei Reguladora de l'Activitat Urbanística Programada amb la documentació complementària abans esmentada per al sòl urbanitzable en qüestió.
  
Als titulars de drets afectats al padró de béns immobles Ajuntament de Villena, mitjançant aquest avís els comunique que:
  
1. Aquesta informació pública té caràcter de simultani concurs públic per a la selecció de l'urbanitzador, i que s'hi poden presentar alternatives tècniques i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb la remissió prèvia d'aquest avís als titulars cadastrals al seu domicili fiscal i la publicació en un diari d'informació general editat a la Comunitat Valenciana.
  
2. Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana .
  
3. Si durant els 10 dies primers d'informació pública alguna persona es compromet a presentar una alternativa tècnica substancialment distinta a la inicial i en presta caució, els terminis anteriors es prorrogaran per 20 dies addicionals, i s'anunciarà aquesta pròrroga al tauler d'anuncis de l'ajuntament i es comunicarà als qui per desconéixer-la, presenten pliques prematurament.
  
4. L'acte d'obertura de pliques es realitzarà en la següent data hàbil a la conclusió del termini per a presentar-les.
  
5. L'expedient podrà consultar-se a la Notaria de la senyora Diamar Mata Botella, situada al carrer Ronda de la Estación, 8, baixos, del municipi de Villena, durant el període d'exposició pública, per a obtenir una còpia de l'acta de protocol·lització de l'alternativa tècnica presentada amb la documentació que la integra, o sol·licitar que aquesta s'exhibisca. Durant el mateix període podrà consultar-se a l'Ajuntament de Villena la còpia presentada en aquest.